
14                                       DR.31.07.2017                                                                      

 
Datuk Noor Ehsanuddin bin Mohd. Harun Narrashid [Kota Tinggi]: Terima 

kasih Tuan Yang di-Pertua. Saya mengucapkan tahniah kepada pihak Kementerian 
Pertanian dan Industri Asas Tani kerana di tempat saya contohnya ada dua Pertubuhan 
Peladang Kawasan Kota Tinggi Timur dan Koperasi Mawar Berhad contohnya mereka 
berasaskan kepada pertanian dan mereka berjaya bukan sahaja untung tetapi juga 
memberi dividen kepada pekerja-pekerja. Jadi saya hendak tanya kementerian, dengan 
pembangunan pesat khusus contohnya di Johor akan ada permintaan yang banyak 
tentang hasil-hasil ternak, tanaman pertanian dan sebagainya dan ini kalau kita dapat 
jayakan akan mengurangkan lagi import kita sebab keperluannya memang bertambah.  

Jadi saya hendak tanya kementerian, di samping kementerian memberi 
kewangan kita bagi bantuan upskilling dan upscaling dengan kemahiran pengurusan dan 
memang kementerian sudah buat, cuma saya hendak tanya adakah kerajaan 
mencadangkan untuk memberi mereka ini khidmat strategic planning. Kita tahu sekarang 
macam contoh NBOS, Kementerian Pengajian Tinggi ada translational research 
development di mana mereka buat bukan sahaja apply research, diaplikasikan teknologi 
kah, kewangan kah, management dan sebagainya. Jadi adakah kerajaan bercadang 
spesifik kumpulan-kumpulan yang berjaya diperbesarkan, diperkasakan dengan 
mempunyai perancangan hala tuju jelas lima hingga 10 tahun supaya mereka jadi besar 
diperkasakan dan dapat membantu kerajaan untuk mengurangkan import bill ini. Apa 
pandangan kementerian? Terima kasih. 

Dato’ Sri Haji Tajuddin bin Abdul Rahman: Terima kasih Yang Berhormat. 
Tuan Yang di-Pertua, saya sungguh minat dengan tajuk yang dibawa oleh Yang 
Berhormat tadi dan memang satu perkara yang amat relevan. Banyak daripada 
pengusaha kita, dia diajar dari segi technical knowledge berhubung dengan projek yang 
hendak dilaksanakan termasuklah dalam bidang usahawan tani ini. Hendak jadi 
penternak kah, hendak jadi nelayan kah, hendak jadi petani kah, tetapi masalah 
pengurusan kewangan, business management, financial management itu kadang-
kadang kurang kita beri perhatian. Kegagalan seseorang yang berniaga ialah biasanya 
apabila dia lemah dalam bidang management atau pengurusan perniagaan itu. Jadi saya 
bersetuju ini satu elemen sokongan yang patut diberi latihan kah, nasihat kah, bimbingan 
kah, dari segi business planning and business management. Saya ucap terima kasih 
kepada Yang Berhormat dan saya akan bincang dengan pegawai-pegawai yang 
berkenaan untuk melihat bahawa subjek ini juga diutamakan dalam program kita. Terima 
kasih. 

 Datuk Liang Teck Meng [Simpang Renggam]:  Tuan Yang di-Pertua, 
pertamanya saya mengalu-alukan kehadiran rombongan pesara kerajaan daripada 
Parlimen Jerantut ke Parlimen yang mulia ini. 

 

7. Datuk Liang Teck Meng [Simpang Renggam] minta Perdana Menteri 
menyatakan jumlah lantikan ke dalam sektor perkhidmatan awam bagi jawatan sokongan 
dan pengurusan dari tahun 2013 sehingga kini mengikut pecahan umur, jantina, kaum 
dan negeri.  

  

Menteri di Jabatan Perdana Menteri [Datuk Joseph Entulu anak Belaun]: 
Terima kasih Tuan Yang di-Pertua, terima kasih Yang Berhormat Simpang Renggam. 
Tuan Yang di-Pertua, untuk makluman Ahli Yang Berhormat dari Simpang Renggam, 
semenjak tahun 2013 sehingga Jun 2017, SPA telah melantik seramai 133,282 orang 
calon ke dalam perkhidmatan awam. 

  

Tahun Lantikan Bilangan Lantikan 
(orang) 

2013 38,659 

2014 37,707 

2015 24,606 

2016 25,046 

2017 (sehingga Jun 2017) 7,264 

Jumlah 133,282 



Datuk Noor Ehsanuddin bin Mohd. Harun Narrashid [Kota Tinggi]: Terima kasih Tuan Yang di-Pertua. Saya mengucapkan tahniah kepada pihak Kementerian Pertanian dan Industri Asas Tani kerana di tempat saya contohnya ada dua Pertubuhan Peladang Kawasan Kota Tinggi Timur dan Koperasi Mawar Berhad contohnya mereka berasaskan kepada pertanian dan mereka berjaya bukan sahaja untung tetapi juga memberi dividen kepada pekerja-pekerja. Jadi saya hendak tanya kementerian, dengan pembangunan pesat khusus contohnya di Johor akan ada permintaan yang banyak tentang hasil-hasil ternak, tanaman pertanian dan sebagainya dan ini kalau kita dapat jayakan akan mengurangkan lagi import kita sebab keperluannya memang bertambah. Jadi saya hendak tanya kementerian, di samping kementerian memberi kewangan kita bagi bantuan upskilling dan upscaling dengan kemahiran pengurusan dan memang kementerian sudah buat, cuma saya hendak tanya adakah kerajaan mencadangkan untuk memberi mereka ini khidmat strategic planning. Kita tahu sekarang macam contoh NBOS, Kementerian Pengajian Tinggi ada translational research development di mana mereka buat bukan sahaja apply research, diaplikasikan teknologi kah, kewangan kah, management dan sebagainya. Jadi adakah kerajaan bercadang spesifik kumpulan-kumpulan yang berjaya diperbesarkan, diperkasakan dengan mempunyai perancangan hala tuju jelas lima hingga 10 tahun supaya mereka jadi besar diperkasakan dan dapat membantu kerajaan untuk mengurangkan import bill ini. Apa pandangan kementerian? Terima kasih. Dato' Sri Haji Tajuddin bin Abdul Rahman: Terima kasih Yang Berhormat. Tuan Yang di-Pertua, saya sungguh minat dengan tajuk yang dibawa oleh Yang Berhormat tadi dan memang satu perkara yang amat relevan. Banyak daripada pengusaha kita, dia diajar dari segi technical knowledge berhubung dengan projek yang hendak dilaksanakan termasuklah dalam bidang usahawan tani ini. Hendak jadi penternak kah, hendak jadi nelayan kah, hendak jadi petani kah, tetapi masalah pengurusan kewangan, business management, financial management itu kadang- kadang kurang kita beri perhatian. Kegagalan seseorang yang berniaga ialah biasanya apabila dia lemah dalam bidang management atau pengurusan perniagaan itu. Jadi saya bersetuju ini satu elemen sokongan yang patut diberi latihan kah, nasihat kah, bimbingan kah, dari segi business planning and business management. Saya ucap terima kasih kepada Yang Berhormat dan saya akan bincang dengan pegawai-pegawai yang berkenaan untuk melihat bahawa subjek ini juga diutamakan dalam program kita. Terima kasih. Datuk Liang Teck Meng [Simpang Renggam]: Tuan Yang di-Pertua, pertamanya saya mengalu-alukan kehadiran rombongan pesara kerajaan daripada Parlimen Jerantut ke Parlimen yang mulia ini. 7. Datuk Liang Teck Meng [Simpang Renggam] minta Perdana Menteri menyatakan jumlah lantikan ke dalam sektor perkhidmatan awam bagi jawatan sokongan dan pengurusan dari tahun 2013 sehingga kini mengikut pecahan umur, jantina, kaum dan negeri. Menteri di Jabatan Perdana Menteri [Datuk Joseph Entulu anak Belaun]: Terima kasih Tuan Yang di-Pertua, terima kasih Yang Berhormat Simpang Renggam. Tuan Yang di-Pertua, untuk makluman Ahli Yang Berhormat dari Simpang Renggam, semenjak tahun 2013 sehingga Jun 2017, SPA telah melantik seramai 133,282 orang calon ke dalam perkhidmatan awam. Tahun Lantikan Bilangan Lantikan (orang) 2013 38,659 2014 37,707 2015 24,606 2016 25,046 2017 (sehingga Jun 2017) 7,264 Jumlah 133,282.